Komisijos reglamentas (EB) Nr. 2162/2003
2003 m. gruodžio 11 d.
nustatantis galutinę paramos sumą tam tikriems ankštiniams augalams 2003/2004 prekybos metams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. liepos 30 d. Tarybos reglamentą (EB) Nr. 1577/96, nustatantį konkrečią priemonę [1], taikomą tam tikriems ankštiniams augalams, ypač į jo 6 straipsnio 1 dalį,
kadangi
(1) Reglamento (EB) Nr. 1577/96 3 straipsnyje didžiausias garantuojamas pasėlių plotas paskirstomas tarp lęšių ir dvispalvių raženių iš vienos pusės ir vikių iš kitos pusės, numatant galimybę nepanaudotą vieno didžiausio garantuojamo ploto likutį perskirstyti kitam didžiausiam garantuojamam plotui tol, kol bus nustatyta neviršytina riba,
(2) Reglamento (EB) Nr. 1577/96 3 straipsnyje minimas didžiausias garantuojamas lęšių ir dvispalvių raženių pasėlių plotas nebuvo viršytas 2003/2004 metais, kadangi 2003/2004 metais didžiausias garantuojamas vikių pasėlių plotas, kuris padidėjo jam perskirsčius nepanaudotą didžiausio garantuojamo lęšių ir dvispalvių raženių pasėlių ploto likutį, buvo viršytas 10,37 %. Todėl Reglamento (EB) Nr. 1577/96 2 straipsnio 2 dalyje numatyta parama vikiams turėtų būti proporcingai sumažinta atitinkamais prekybos metais.
(3) Šiame Reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
2003/2004 prekybos metais galutinė paramos suma tam tikriems ankštiniams augalams yra 181,00 eurų už hektarą lęšių ir dvispalvių raženių ir 163,99 eurų už hektarą vikių.
2 straipsnis
Šis Reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis Reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gruodžio 11 d.